OVK sê oor elektrisiteit tydens verkiesing | Maroela Media
Sy Mamabolo, hoof verkiesingsbeampte (Foto: Bongani Shilubane/African News Agency/ANA)
Sy Mamabolo, hoof verkiesingsbeampte van die Onafhanklike Verkiesingskommissie (OVK) het gesê onlangse kragonderbrekings sal nie ŉ negatiewe impak op die verkiesing hê nie. Hy het gesê die OVK sal seker maak dat alle stempunte op 8 Mei elektrisiteit sal hê.
Mamabolo het Woensdag, ná politieke partye die OVK se gedragskode vir die 2019-verkiesing onderteken het, gesê die kragtoevoer is ŉ saak van kommer vir die verkiesing en hulle is besig om aan gebeurlikheidsplanne te werk. “Om die integriteit van die verkiesingsproses te verseker, sal ons alles in ons vermoë doen om seker te maak daar is genoegsame beligting by stempunte op die dag van die verkiesing.”
ŉ Rekordgetal van 48 politieke partye sal aan die nasionale verkiesing deelneem. Dit is 19 meer partye as die vorige algemene verkiesing in 2014.
Pravin Gordhan, minister van openbare ondernemings, en Eskom kon vroeër vandeesweek tydens ŉ konferensie nie bevestig wanneer beurtkrag tot ŉ einde sal kom nie.
Die algehele ineenstorting van SA is nou baie naby… Dis nie ‘n grap nie en mense moet nie dwaas wees en op Siener se sogenaamde voorspellings vertrou nie!
Die enigste negatiewe uitwerking sal hopelik wees dat die regerende party stemme sal verloor!
Inteendeel: ek dink die ANC sal die geleentheid misbruik om die uitslae te kook… Hulle weet goed hul steun neem af!
Die man het moed om te reken die OVK sal seker maak dat al die stempunte sal krag he! Miskien moet hul afkorting lees: OKV = Onafhanklike Krag Voorsiener op 8 Mei 2019
Hy kan seker maak hulle sal elektriesiteit hê, maar kan hy verseker dat daar nie loadshedding sal wees nie?
“Praatjies vul geen gaatjies ” dis maklik om te praat en below earth maar nie een van die beloftes word uitgedra nie, hoekom? Te kort aan leierskap en organisasie. Stel die ou afgedankte personnel weer aan en jaar al die BEE personnel weg. Die bewys is daar 100 %, Hulle kan nie!